smcproject/ml-wiki-sentences huggingface dataset:
സതേൺ കാലിഫോർണിയ സർവകലാശാലയിൽ നിന്ന് സൈക്കോബയോളജിയിൽ ബിരുദവും ജെഫ് ഡബ്ല്യു ലിച്ച്‌മാന്റെ ലാബിൽ മിസോറിയിലെ സെന്റ് ലൂയിസിലുള്ള വാഷിംഗ്ടൺ യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ നിന്ന് മെഡിസിൻ, ന്യൂറോ സയൻസ് എന്നിവയിൽ എംഡി/പിഎച്ച്ഡിയും എൻഗുയെൻ കരസ്ഥമാക്കി.
ലിച്ച്‌മാന്റെ ലാബിൽ ആയിരിക്കുമ്പോൾ, മോട്ടോർ നാഡികളുടെ പുനരുജ്ജീവനം ദൃശ്യവൽക്കരിക്കുന്നതിന് ഇൻ-വിവോ ഫ്ലൂറസെൻസ് ടൈം-ലാപ്സ് ഇമേജിംഗ് സിസ്റ്റം എൻഗുയെൻ വികസിപ്പിച്ചെടുത്തു.
അവൾ ബാൺസ്-ജൂയിഷ് ഹോസ്പിറ്റലിൽ ജനറൽ സർജറി ഇന്റേൺഷിപ്പും UC സാൻ ഡിയാഗോയിൽ ഒട്ടോളാരിംഗോളജിയിൽ റെസിഡൻസിയും തലയ്ക്കും കഴുത്തിനും ശസ്ത്രക്രിയയും പൂർത്തിയാക്കി.
കരിയറും അവാർഡുകളും
തല, കഴുത്ത് ശസ്ത്രക്രിയ, ന്യൂറോട്ടോളജി/സ്കൾ ബേസ് സർജറി എന്നിവയിൽ എൻഗുയെൻ ബോർഡ്-സർട്ടിഫൈഡ് ആണ്.
യുസി സാൻ ഡിയാഗോയിലെ ഫേഷ്യൽ നെർവ് ക്ലിനിക്കിന്റെ ഡയറക്ടറായി അവർ സേവനമനുഷ്ഠിക്കുന്നു, ഇത് വ്യത്യസ്ത മുഖ നാഡി പ്രവർത്തനരഹിതമായ രോഗികൾക്ക് മൂല്യനിർണയവും ശസ്ത്രക്രിയാ ചികിത്സയും നൽകുന്നു.
അവരുടെ ക്ലിനിക്കൽ പ്രാക്ടീസിൽ അവർ ചെവിയുടെയും തലയോട്ടിയുടെയും രോഗങ്ങളുള്ള രോഗികളെ ചികിത്സിക്കുകയും ശസ്ത്രക്രിയ ചെയ്യുകയും ചെയ്യുന്നു.
അവർ യുസി സാൻ ഡീഗോ സ്കൂൾ ഓഫ് മെഡിസിനിൽ സർജറി പ്രൊഫസറാണ്, കൂടാതെ യുസി സാൻ ഡീഗോ മൂറസ് കാൻസർ സെന്ററിൽ വിദ്യാഭ്യാസ, പരിശീലന അസോസിയേറ്റ് ഡയറക്ടറായി സേവനമനുഷ്ഠിക്കുന്നു, അവിടെ എല്ലാ അക്കാദമിക്, ഫാക്കൽറ്റികളിലും ഗുണനിലവാരമുള്ള കാൻസർ വിദ്യാഭ്യാസത്തിനും പരിശീലന പരിപാടികൾക്കും തുല്യമായ പ്രവേശനം നൽകുന്നതിൽ ശ്രദ്ധ കേന്ദ്രീകരിക്കുന്നു.
NIH ൽ നിന്നുള്ള പിന്തുണ ഉൾപ്പെടെ നിരവധി ഗ്രാന്റുകളും അവാർഡുകളും അവർക്കും അവളുടെ ഗവേഷണ സംഘത്തിനും ലഭിച്ചിട്ടുണ്ട്.
ഫ്ലൂറസെൻസ് ഗൈഡഡ് സർജറിയെക്കുറിച്ചുള്ള അവരുടെ ഗവേഷണത്തെ പിന്തുണയ്ക്കാൻ സഹായിച്ച 2009 ലെ ബറോസ് വെൽകം അവാർഡും, നിരവധി വാർത്തകളിലും ശാസ്ത്ര പ്രസിദ്ധീകരണങ്ങളിലും ഒരു വഴിത്തിരിവായി വാഴ്ത്തപ്പെട്ടു.
2011-ൽ, Nguyen TEDMED കോൺഫറൻസിൽ "കളർ-കോഡഡ് സർജറി" എന്ന പേരിൽ ഒരു പ്രസംഗം അവതരിപ്പിച്ചു, അത് Ted.com- ൽ 1.2 ദശലക്ഷത്തിലധികം തവണ കണ്ടു.
2014-ൽ, ഫ്ലൂറസെൻസ് ഗൈഡഡ് സർജറിയിലെ പയനിയറിംഗ് പ്രവർത്തനത്തിന് പ്രസിഡന്റ് ബരാക് ഒബാമയിൽ നിന്ന് ശാസ്ത്രജ്ഞർക്കും എഞ്ചിനീയർമാർക്കുമുള്ള പ്രസിഡൻഷ്യൽ ഏർലി കരിയർ അവാർഡ് ( PECASE ) എൻഗുയെന് ലഭിച്ചു.
2017-ൽ, ശസ്ത്രക്രിയാ മുറിയിലെ ഞരമ്പുകൾ ദൃശ്യവൽക്കരിക്കുന്നതിന് ഡോക്ടർമാരെ സഹായിക്കുന്നതിനായി ലാബിൽ വികസിപ്പിച്ച നെർവ് ഏജന്റുമാരെ വിവർത്തനം ചെയ്യുക എന്ന ലക്ഷ്യത്തോടെ ഒരു ബയോടെക്നോളജി സ്റ്റാർട്ടപ്പായ അലൂം ബയോസയൻസസ് എൻഗുയെൻ സ്ഥാപിച്ചു.
ക്യൂലക്സ് ഇംഗ്ലീഷ് വിലാസം https://ml.wikipedia.org/wiki/Culex
Anatomy of a Culex larva Anatomy of a Culex adult
കൊതുകിന്റെ ഒരു ജീനസ് ആണ് ക്യുലക്സ് .
ആയിരത്തിൽപ്പരം സ്പീഷീസുകൾ ഉള്ള വളരെ വലിയൊരു വിഭാഗമാണിത്.
ഇതിൽ പെട്ട നിരവധി സ്പീഷീസുകൾ രോഗവാഹകരാണ്.
മനുഷ്യൻ , പക്ഷികൾ , മൃഗങ്ങൾ എന്നിവയെയെല്ലാം ബാധിക്കുന്ന രോഗകാരികളെ ഇവ പരത്തുന്നു.
വെസ്റ്റ് നൈൽ വൈറസ് , ജപ്പാൻ ജ്വരം തുടങ്ങിയവയെക്കൂടാതെ, മന്ത് , ഏവിയൻ മലേറിയ തുടങ്ങിയവയും പരത്തുന്നു.
ക്യൂലക്സ് കൊതുകുകൾ ലോകത്തിന്റെ എല്ലാ ഭാഗങ്ങളിലും പൊതുവേ കാണപ്പെടുന്നു.
പ്രായപൂർത്തിയെത്തിയ ക്യൂലക്സ് പത്ത് മില്ലിമീറ്റർ വരെ വലിപ്പം ഉണ്ടാവും.
ശരീരത്തിന്, തല, കഴുത്ത്, ഉടൽ എന്നിങ്ങനെ വ്യക്തമായ ഭാഗങ്ങളും നാല് ജോടി  ചിറകുകളും ഉണ്ടായിരിക്കും.
ആൺ കൊതുകും പെൺകൊതുകും ഘടനയിൽ വ്യത്യാസമുണ്ട് .
രണ്ടാഴ്ച നീണ്ടുനിൽക്കുന്ന ജീവിതചക്രം ആണ് ക്യുലക്സിന് ഉള്ളത്.
മുന്നൂറോളം മുട്ടകൾ ജലോപരിതലത്തിൽ ഇടുന്നു.
നിശ്ചലമായ ശുദ്ധജലത്തിലാണ് ഇവ മുട്ടയിടുക.
ചെറിയ പാത്രങ്ങളിലും മറ്റും കെട്ടിക്കിടക്കുന്ന ജലത്തിലാണ് പലപ്പോഴും മുട്ടയിടുന്നത്.
മുട്ടകൾ പരസ്പരം കൂട്ടി പിടിച്ചിരിക്കുന്നു.
ജലത്തിന്റെ സാന്നിദ്ധ്യത്തിൽ മാത്രമേ മുട്ട വിരിയുകയുള്ളൂ.
ശരീരം വളരെ നേർത്തതും  ജലജീവിതത്തിന് അനുയോജ്യമായ ഘടനയോടു കൂടിയവയുമാണ്.
ലാർവ അവസ്ഥയിൽ ഇവ ജലത്തിലെ ജൈവ അംശങ്ങൾ ഭക്ഷിച്ച് വളരുന്നു.
അതിനുശേഷം പ്യൂപ്പ അവസ്ഥയിലെത്തുന്നു.
ഈയവസ്ഥയിൽ ആഹാരം സ്വീകരിക്കുന്നില്ല.
എന്നാൽ ജലത്തിൽ അത് തുടർച്ചയായി ചലിച്ചുകൊണ്ടിരിക്കുന്നു (rapid jerking motions).
തങ്ങളെ  ആഹാരമാക്കാൻ വരുന്നവരിൽനിന്നും രക്ഷപ്പെടാനുള്ള ഒരു മാർഗ്ഗമാണിത്.
ഇവയ്ക്ക് ശ്വസിക്കുന്നതിന്  അന്തരീക്ഷ വായുവുമായി സമ്പർക്കം ആവശ്യമാണ്.
അതിനാൽ കൂടെക്കൂടെ ജലോപരിതലത്തിൽ എത്തുന്നു.
24 മുതൽ മുതൽ 48 മണിക്കൂർ  വരെയുള്ള സമയത്ത് ഇത് വിരിഞ്ഞ് പൂർണവളർച്ചയെത്തിയ കൊതുക്  പുറത്തുവരുന്നു .
രോഗപ്പകർച്ചയിലെ പങ്കാളി
ക്യുലക്സ് വിഭാഗത്തിലെ എല്ലാ കൊതുകുകളും രോഗാണുവാഹകർ അല്ല.
എന്നാൽ, വെസ്റ്റ് നൈൽ വൈറസ് , ജപ്പാൻ ജ്വരം തുടങ്ങിയവയെക്കൂാതെ, മന്ത്, ഏവിയൻ മലേറിയ തുടങ്ങിയവയും പരത്തുന്നു.
സിക്ക വൈറസ് പകർച്ചയ്ക്ക് കാരണം ക്യുലക്സ് തന്നെയെന്നാണ് കണ്ടെത്തിയിട്ടുള്ളത് .
ക്യൂബൻ വിപ്ലവം ഇംഗ്ലീഷ് വിലാസം https://ml.wikipedia.org/wiki/Cuban_Revolution
ഫുൾജെൻസിയോ ബാറ്റിസ്റ്റയുടെ ഏകാധിപത്യ ഭരണത്തിനെതിരായി ഫിദൽ കാസ്‌ട്രോയുടെയും ഏർണസ്റ്റോ ചെ ഗുവേരയുടെയും നേതൃത്വത്തിൽ 1953 ൽ നടത്തിയ പോരാട്ടമാണ് ക്യൂബൻ വിപ്ലവം .
1953 ജുലായ് 26 ന് മൊൻകാട ബാരക്സ്  ആക്രമണത്തോടെ ആരംഭിച്ച ക്യൂബൻ വിപ്ലവം 1959 ലാണ് അവസാനിക്കുന്നത്.
തുടർന്ന് വിപ്ലവ ഗവൺമെന്റിന്റെ നേതൃത്വം ഏറ്റെടുത്ത ഫിദൽ കാസ്‌ട്രോ ക്യൂബയുടെ പ്രസിഡന്റ്, കമ്യൂണിസ്‌റ്റ് പാർട്ടി ജനറൽ സെക്രട്ടറി, സർവ്വ സൈന്യാധിപൻ എന്നീ ചുമതലകൾ ഏറ്റെടുത്തു.
ക്യൂബയുടെ മേൽ അമേരിക്ക ഏർപ്പെടുത്തിയ  ഉപരോധം ഉൾപ്പെടെ ആഭ്യന്തരമായും, അന്താരാഷ്ട്രപരമായും ധാരാളം പ്രത്യാഘാതങ്ങൾ ഉളവാക്കിയ ഒരു യുദ്ധപരമ്പരയായിരുന്നു ഇത്.
ക്യൂബൻ വിപ്ലവത്തെത്തുടർന്ന് അധികാരം പിടിച്ചെടുത്ത ഫിദൽ കാസ്ട്രോയുടെ നേതൃത്വത്തിലുള്ള കമ്മ്യൂണിസ്റ്റ് സർക്കാർ പിന്നീട് അംഗോള, നിക്കരാഗ്വ മുതലായ വിദേശ രാഷ്ട്രങ്ങളുടെ ആഭ്യന്തര വിപ്ലവങ്ങളിലും ഇടപെടുകയുണ്ടായി.
1940 മുതൽ 1944 വരെയുള്ള കാലഘട്ടത്തിൽ ക്യൂബയുടെ പ്രസിഡന്റായിരുന്നു ഫുൾജെൻസിയോ ബാറ്റിസ്റ്റ .
1952 ലെ തിരഞ്ഞെടുപ്പ് റദ്ദാക്കി ഒരു സൈനിക അട്ടിമറിയിലൂടെ ബാറ്റിസ്റ്റ വീണ്ടും ക്യൂബയുടെ പരമാധികാര സ്ഥാനത്തെത്തി.
ആദ്യതവണ ക്യൂബയുടെ പ്രസിഡന്റായിരുന്നപ്പോൾ പുരോഗമനപരമായ പല തീരുമാനങ്ങളും ബാറ്റിസ്റ്റ നടപ്പാക്കിയിരുന്നെങ്കിലും, രണ്ടാമൂഴത്തിൽ തികച്ചും ഏകാധിപതിയെപ്പോലെയാണ് ബാറ്റിസ്റ്റ പെരുമാറിയിരുന്നത്.
ജനദ്രോഹ നടപടികളായിരുന്നു ഭരണത്തിലിരുന്നുകൊണ്ട് നടപ്പാക്കാൻ ശ്രമിച്ചത്.
തൊഴിലില്ലായ്മകൊണ്ടും മറ്റു പലവിധ പ്രശ്നങ്ങൾകൊണ്ടും ക്യൂബയിലെ ജനങ്ങൾ സഹികെട്ടപ്പോഴും, അത്തരം വിഷയങ്ങളിലൊന്നും ശ്രദ്ധപതിപ്പിക്കാതെ ക്യൂബയുടെ സാമ്പത്തിക മേഖല അമേരിക്കൻ കമ്പനികൾക്ക് അടിയറവെക്കാനുള്ള സഹായങ്ങൾ ചെയ്തുകൊടുക്കുകയായിരുന്നു ബാറ്റിസ്റ്റ.
അഴിമതിയും,അധോലോക ബന്ധവുമുൾപ്പടെയുള്ള വിവിധ തരം കുറ്റങ്ങൾ ബാറ്റിസ്റ്റയുടെ മേൽ ആരോപിക്കപ്പെട്ടിരുന്നു.
ബാറ്റിസ്റ്റയുടെ ഭരണത്തിന്റെ ഒന്നാമൂഴത്തിൽ ക്യൂബൻ കമ്മ്യൂണിസ്റ്റ് പാർട്ടിയുടെ പിന്തുണ ബാറ്റിസ്റ്റക്കുണ്ടായിരുന്നു.
എന്നാൽ രണ്ടാം വട്ടം അധികാരം കൈവന്നപ്പോൾ അമേരിക്കയുമായി ബാറ്റിസ്റ്റ സൗഹൃദം സ്ഥാപിക്കുകയും അവരിൽ നിന്ന് സൈനിക,സാമ്പത്തിക സഹായങ്ങൾ സ്വീകരിച്ച് തികഞ്ഞ ഒരു കമ്മ്യൂണിസ്റ്റ് വിരുദ്ധനായി മാറുകയായിരുന്നു.
ക്യൂബയിൽ വളർന്നുവരുന്ന കമ്മ്യൂണിസ്റ്റ് മതത്തിന്റെ വളർച്ച തടയുകയായിരുന്നു അമേരിക്കയുടെ താൽപര്യമെങ്കിൽ, അധികാരം ഉപയോഗിച്ച് സുഖലോലുപത എന്നതായിരുന്നു ബാറ്റിസ്റ്റയുടെ ലക്ഷ്യം.
തന്റെ എതിരാളികളെ അധികാരം ഉപയോഗിച്ച് നിശ്ശബ്ദരാക്കിയിരുന്നു.
ബാറ്റിസ്റ്റയുടെ അധികാരത്തിൻ കീഴിൽ ക്യൂബ തികഞ്ഞ ഒരു പോലീസ് സ്റ്റേറ്റായി മാറിയിരുന്നു.
ബാറ്റിസ്റ്റയുടെ ഭരണത്തിൽ തികഞ്ഞ അതൃപ്തി തോന്നിയ ക്യൂബയിലെ ജനങ്ങളുടെ പ്രതിനിധിയായ ഫിദറൽ കാസ്ട്രോ എന്ന അഭിഭാഷകൻ, ബാറ്റിസ്റ്റയെ അധികാരത്തിൽ നിന്നും നീക്കം ചെയ്യാൻ കോടതിയിൽ ഒരു അപേക്ഷ സമർപ്പിച്ചിരുന്നു.
ബാറ്റിസ്റ്റയെ അധികാരത്തിൽ നിന്ന് നീക്കം ചെയ്യാൻ കാസ്ട്രോ സമർപ്പിച്ച കാരണങ്ങളൊന്നും മതിയാവില്ല എന്ന കാരണം പറഞ്ഞ് കോടതി ആ അപേക്ഷ തള്ളിക്കളയുകയാണുണ്ടായത്.
നിയമപരമായ ബാറ്റിസ്റ്റയെ അധികാരത്തിൽ നിന്നും നീക്കം ചെയ്യാൻ കഴിയില്ലെന്നു മനസ്സിലാക്കിയ കാസ്ട്രോയും, സഹോദരൻ റൗളും ഇതേ ലക്ഷ്യത്തിനു വേണ്ടി മറ്റു വഴികൾ തേടുകയുണ്ടായി.
ഇരുവരും ചേർന്ന് ദ മൂവ്മെന്റ് എന്ന സമാന്തര സൈന്യത്തെ സൃഷ്ടിക്കാൻ തീരുമാനിച്ചു.
ഈ സംഘടനയിലേക്ക് 1200 ഓളം വരുന്ന സമാനലക്ഷ്യം വച്ചു പുലർത്തുന്ന ആളുകളേയും അംഗങ്ങളായി ചേർത്തു.
1952 ൽ രൂപംകൊണ്ട ഈ സംഘടയിലെ അംഗങ്ങൾ ഭൂരിഭാഗവും സാധാരണ തൊഴിലാളികളായിരുന്നു.
ബാറ്റിസ്റ്റയുടെ ഭരണത്തിൽ തൃപ്തരല്ലാത്ത സമാനചിന്താഗതിക്കാരായ മറ്റു ചില സംഘടനകൾ കൂടി ക്യൂബയിലുണ്ടായിരുന്നു.
ഇന്നാൽ ഇവരൊന്നും ഒരു രക്തരൂക്ഷിത വിപ്ലവത്തോട് ആഭിമുഖ്യമുണ്ടായിരുന്നവരല്ലായിരുന്നു, അതുകൊണ്ടു തന്നെ ഫിദലിന്റെ നേതൃത്വത്തിലുള്ള സംഘടന ഇവരുമായി ചേർന്ന് പ്രവർത്തിക്കാൻ താൽപര്യപ്പെട്ടിരുന്നില്ല.
വിദേശാധിപത്യത്തിനെതിരേ പോരാടിയ മുൻ സ്വാതന്ത്ര്യസമരപോരാളിയായിരുന്ന ജോസ് മാർട്ടിനിയുടെ ചരിത്രമാണ് ഫിദലിനേയും റൗളിനേയും മുന്നോട്ടു നയിച്ചത്.
മൊൻകാട ബാരക്ക് ആക്രമണം എന്ന പേരിൽ നടത്തിയ വിപ്ലവമുന്നേറ്റത്തോടെയാണ് ക്യൂബൻ വിപ്ലവത്തിന്റെ തുടക്കം എന്നു പറയാം.
ബാറ്റിസ്റ്റ് ഭരണത്തോട് എതിർപ്പുള്ള വിമതരെ കണ്ടുപിടിച്ച് തങ്ങളുടെ സംഘടനയിൽ ചേർത്ത് സായുധ പരിശീലനം നൽകുകയാണ് ഫിദലും, റൗളും ആദ്യമായി ചെയ്തത്.
പത്ത് പേരടങ്ങുന്ന ചെറിയ സെല്ലുകളായിട്ടായിരുന്നു വിപ്ലവകാരികളെ അവർ സംഘടിപ്പിച്ചത്.
1953 ൽ ബാറ്റിസ്റ്റയെ അധികാരത്തിൽ നിന്നും പുറത്താക്കാൻ നടത്തിയ ശ്രമമാണ് മൊൻകാട ബാരക് ആക്രമണം എന്നറിയപ്പെടുന്നത്.
കൂടാതെ സാന്റിയാഗോ റേഡിയോ സ്റ്റേഷൻ പിടിച്ചെടുത്ത് ദ മൂവ്മെന്റിന്റെ പ്രകടന പത്രിക അതിലൂടെ പ്രക്ഷേപണം ചെയ്യുക എന്ന ലക്ഷ്യം കൂടി കാസ്ട്രോയ്ക്കുണ്ടായിരുന്നു.
എന്നാൽ വ്യക്തമായ ഒരു പദ്ധതിയുടെ അഭാവം മൂലം ഈ മുന്നേറ്റം പാളി പോവുകയായിരുന്നു.
കൂടാതെ അപ്രതീക്ഷിതമായി സൈന്യത്തിൽ നിന്നേറ്റ തിരിച്ചടിയും കാസ്ട്രോയുടെ മുന്നേറ്റത്തെ തടയുകയുണ്ടായി.
റൗളും ഫിദലും അവശേഷിക്കുന്ന വിപ്ലവകാരികളുടെ കൂടെ ഒളിത്താവളത്തിലേക്കു പോയെങ്കിലും താമസിയാതെ പിടിക്കപ്പെട്ടു.
വിചാരണ സമയത്ത് വിപ്ലവകാരികൾക്കു വേണ്ടി കോടതിയിൽ വാദിച്ചത് അഭിഭാഷകൻ കൂടിയായിരുന്നു ഫിദൽ തന്നെയായിരുന്നു.
പാലസ് ഓഫ് ജസ്റ്റീസ് എന്ന കോടതിയിൽ നടന്ന വിചാരണ സമയത്ത് കാസ്ട്രോ പറഞ്ഞ ചരിത്രം എനിക്കു മാപ്പു നൽകും എന്ന വാചകം പിന്നീട് ക്യൂബൻ വിപ്ലവത്തിന്റെ വിളംബര പ്രഖ്യാപനം പോലയായിത്തീർന്നു.
ഒക്ടോബർ 16 ന് വിചാരണക്കോടതിയിൽ ഫിദൽ നടത്തിയ നാലുമണിക്കൂർ നീണ്ട വാദത്തിന്റെ പതിനായിരക്കണക്കിന് അച്ചടിച്ച പതിപ്പുകൾ രാജ്യവ്യാപകമായി പ്രചരിച്ചു.
ഫിദലിനെ പതിനഞ്ചു വർഷത്തേക്കും, റൗളിനെ പതിമൂന്നു വർഷത്തേക്കും തടവിന് കോടതി ശിക്ഷിച്ചു.
ഫിദലിന്റെ ചെറുപ്പകാലത്തെ അദ്ധ്യാപകരുടെ പ്രേരണമൂലം ബാറ്റിസ്റ്റ ഫിദലിനെ തടവുശിക്ഷയിൽ നിന്നും മോചിപ്പിക്കുകയുണ്ടായി.
ജയിൽമോചിതരായ ഫിദലിന്റേയും, റൗളിന്റേയും പിറകെ  ബാറ്റിസ്റ്റയുടെ ചാരന്മാർ സദാ ഉണ്ടായിരുന്നു.
ബാറ്റിസ്റ്റയുടെ പതനം ആഗ്രഹിച്ചിരുന്ന ഈ സഹോദരന്മാർ കൂടുതൽ ശക്തിയാർജ്ജിക്കുന്നതിനും, വിപ്ലവത്തിനായി തയ്യാറെടുക്കുന്നതിനുവേണ്ടി തൽക്കാലം ക്യൂബയിൽ നിന്നും മാറി നിൽക്കാൻ തീരുമാനിച്ചു.
ഇരുവരും, സഹപ്രവർത്തകരോടൊപ്പം മെക്സിക്കോയിലേക്ക് പലായനം ചെയ്തു.
റൗൾ കാസ്ട്രോ അവിടെ വെച്ച് അർജന്റീനിയൻ ഡോക്ടറും, വിപ്ലവകാരിയും കൂടെയായ ഏണസ്റ്റോ ചെഗുവേരയെ പരിചയപ്പെട്ടു.
തന്നെക്കാൾ ആധുനികനായ വിപ്ലവകാരി എന്നാണ് ഫിദൽ ചെഗുവേരയെ വിശേഷിപ്പിച്ചത്.
ഗറില്ലാ യുദ്ധമുറകളിൽ അറിവുള്ളയാളായിരുന്നു ചെ ഗുവേര.
ക്യൂബൻ വിപ്ലവമുന്നേറ്റത്തിൽ പങ്കെടുക്കാനുള്ള തന്റെ താൽപര്യം ചെ ഗുവേര ഫിദലിനെ അറിയിച്ചു.
ചെഗുവേരയും, ഫിദലും, മുൻ സ്പാനിഷ് സൈനികോദ്യോഗസ്ഥൻ കൂടിയായ ആൽബർട്ടോ ബായോയിൽ നിന്ന് ഗറില്ലാ യുദ്ധമുറകൾ പരിശീലിച്ചു.
90 ചെറുതോക്കുകൾ, 3 യന്ത്രവൽകൃത തോക്കുകൾ, 40 കൈത്തോക്കുകൾ, 2 ടാങ്ക്-വേധ തോക്കുകൾ എന്നിവയായിരുന്നു ക്യൂബയിലെ സർക്കാരിനെ പരാജയപ്പെടുത്താൻ തയ്യാറെടുത്തിരുന്ന ആ സൈന്യത്തിന്റെ ആയുധബലം സിയറ മിസ്ത്ര മുന്നേറ്റം ക്യൂബൻ വിപ്ലവം സമയരേഖ പ്രധാന സംഭവങ്ങൾ മൊൻകാട ബാരക്സ് ആക്രമണം ചരിത്രം എനിക്കു മാപ്പു നൽകും ഫിദലിന്റെ പ്രസംഗം ഗ്രന്മ പായ്ക്കപ്പൽ ഓപ്പറേഷൻ വെറാനോ ലാ പ്ലാറ്റ യുദ്ധം ലാസ് മെർസിഡസ് യുദ്ധം യാഗ്വാജാ യുദ്ധം സാന്താ ക്ലാര യുദ്ധം വ്യക്തികൾ നോർബർട്ടോ കൊളാഡ ആൽബ്രു ഫുൾജെൻസിയോ ബാറ്റിസ്റ്റ ഫിദൽ കാസ്ട്രോ ചെ ഗുവേര റൗൾ കാസ്ട്രോ കാമിലോ സെൻഫ്യൂഗോസ് വിൽമ എപ്സിൻ കാർലോസ് ഫ്രാങ്ക്വി ഹ്യൂബർ മാതോസ് വില്ല്യം അലക്സാണ്ടർ മോർഗൻ ഫ്രാങ്ക് പയിസ് സെലിയ സാഞ്ചെസ് മാനുവൽ ഉറുഷ്യ വിഷയങ്ങൾ 26ജൂലൈ മൂവ്മെന്റ് റേഡിയോ റിബൽദേ ക സ തി
വിപ്ലവകാരികളേയും വഹിച്ചുകൊണ്ട്ഗ്രന്മ പായ്ക്കപ്പൽ 1956 ഡിസംബർ 2 ന് പ്ലായാ ലാസ് കൊളോറോഡസ് എന്ന സ്ഥലത്ത് എത്തിച്ചേർന്നു.
വിചാരിച്ചിരുന്നതിലും രണ്ടും ദിവസം വൈകിയാണ് കപ്പൽ തീരത്തടുത്തത്.
പരിശീലനയാത്രയിലേക്കാളും ഭാരം കൂടുതലുണ്ടായിരുന്നതിനാൽ യാത്രാ സമയം കൂടുകയായിരുന്നു.
വിമതർ സിയറ മിസ്ത്ര എന്ന മലനിരകളിലേക്ക് നീങ്ങി, അവിടെ നിന്നും ആക്രമണം തുടങ്ങുക എന്നതായിരുന്നു പദ്ധതി.
എന്നാൽ വിചാരിച്ചിരുന്ന അത്ര എളുപ്പമായിരുന്നില്ല ഇത്.
സംഘാംഗങ്ങളിൽ ഏറെപ്പേരും ഈ ദീർഘയാത്ര കൊണ്ട് ക്ഷീണിതരായിരുന്നു.
ക്ഷീണിതരായി തങ്ങളുടെ താൽക്കാലിക താവളങ്ങളിൽ വിശ്രമിച്ചിരുന്ന വിമതരെ ബാറ്റിസ്റ്റയുടെ ചാരവിമാനങ്ങൾ കണ്ടെത്തുകയും ആക്രമണം അഴിച്ചുവിടുകയും ചെയ്തു.
അപ്രതീക്ഷിതമായ സൈന്യത്തിന്റെ ആക്രമണത്തിൽ വിമതസേന തകർന്നു.
ക്യൂബൻ തീരത്തെത്തിയ 82 പേരിൽ 19 മാത്രമേ ജീവിച്ചിരുന്നുള്ളു.
ബാക്കിയുള്ളവരെ ബാറ്റിസ്റ്റയുടെ സൈന്യം കൊല്ലുകയോ പിടികൂടുകയോ ചെയ്തു.
തുടക്കത്തിൽ കാസ്ട്രോയുടെ സേനയിൽ ചേരാൻ പ്രാദേശികരായ യുവാക്കൾ മടിച്ചുവെങ്കിലും, പിന്നീട് ഇവരുടെ ചെറിയ വിജയങ്ങൾ യുവാക്കളെ സേനയിലേക്ക് ആകർഷിച്ചു.
വിമതസേനയുടെ അംഗസംഖ്യ ക്രമേണ 200 ആയി ഉയർന്നു.
ഇവരെ മൂന്നു ചെറിയ സംഘങ്ങളാക്കി ആക്രമണം തുടങ്ങാനാണ് ഫിദൽ തീരുമാനിച്ചത്.
ഓരോ സംഘത്തിന്റേയും നേതൃത്വം യഥാക്രമം ഫിദൽ കാസ്ട്രോ, ചെ ഗുവേര, റൗൾ കാസ്ട്രോ എന്നിവർ ഏറ്റെടുത്തു.
ക്യൂബയിലാകമാനം ഒരു ബാറ്റിസ്റ്റവിരുദ്ധ തരംഗം ഉയർന്നുവരുന്നുണ്ടായിരുന്നു.
ക്യൂബയിലെ സംഘർഷങ്ങൾ കണ്ട്അമേരിക്ക ക്യൂബക്കുമേൽ ഏർപ്പെടുത്തിയ ഉപരോധവും, നയതന്ത്രബന്ധങ്ങൾ തൽക്കാലം നിറുത്തിവെക്കുന്നതിന്റെ ഭാഗമായി അമേരിക്കയുടെ നയതന്ത്രപ്രതിനിധിയെ തിരിച്ചുവിളിച്ചതും ബാറ്റിസ്റ്റയെ വല്ലാതെ ബാധിച്ചു.
കൂടാതെ ബാറ്റിസ്റ്റയുടെ അനുയായികൾ പോലും, വിമതസേനയിൽ ചേരുകയോ, ബാറ്റിസ്റ്റയിൽ നിന്നും അകലം പാലിക്കുകയോ ചെയ്തു.
എന്നാൽ അമേരിക്കൻ കുത്തക, അധോലോക സംഘങ്ങളും ബാറ്റിസ്റ്റക്ക് ശക്തമായ പിന്തുണയുമായി രംഗത്തുണ്ടായിരുന്നു.
ഗറില്ലാ യുദ്ധങ്ങൾ
ബാറ്റിസ്റ്റയെ അധികാരത്തിൽ നിന്നും പുറത്താക്കാൻ ഓർത്തഡോക്സ് രാഷ്ട്രീയ കക്ഷിയുമായി ഫിദൽ സഖ്യമുണ്ടാക്കി.
ആശയപരമായി വിയോജിപ്പുണ്ടായിരുന്നെങ്കിലും, ലക്ഷ്യം സാധൂകരിക്കുന്നതിനുവേണ്ടിയാണ് ഫിദൽ ഇത്തരം തീരുമാനങ്ങളെടുത്തിരുന്നത്.
ബാറ്റിസ്റ്റയെ പുറത്താക്കി ജനാധിപത്യരീതിയിലുള്ള ഒരു തിരഞ്ഞെടുപ്പു നടത്തുക എന്നതായിരുന്നു പുതിയ സഖ്യക്ഷിയുടെ മുഖ്യ അജണ്ട.
ബാറ്റിസ്റ്റയുടെ സേനാബലം 37000 ത്തോളം ഉണ്ടായിരുന്നുവെങ്കിലും, കേവലം 200 ഓളം വരുന്ന 26 ജൂലൈ മൂവ്മെന്റിന്റെ വിമതസേനയോട് അവർക്ക് പലപ്പോഴും പരാജയം സമ്മതിക്കേണ്ടി വന്നു.
കൂടാതെ 1958 മാർച്ച് 14 ന് അമേരിക്കൻ സർക്കാർ ക്യൂബയുടെ മേൽ ആയുധ ഉപരോധം ഏർപ്പെടുത്തി.
അതോടെ ബാറ്റിസ്റ്റയുടെ സേനക്ക് പുതിയ ആയുധങ്ങൾക്കായി സമീപിക്കാൻ രാജ്യങ്ങളില്ലാതെ വന്നു.
കൂടാതെ ബാറ്റിസ്റ്റയുടെ വ്യോമസേനയുടെ വിമാനങ്ങൾ അറ്റകുറ്റപണികൾ നടത്താൻ കഴിയാതെയും വന്നത് അവർക്ക് തിരിച്ചടിയായി.
വിമതസേനയെ പരാജയപ്പെടുത്താൻ ഓപ്പറേഷൻ വെറാനോ എന്നൊരു സൈനിക പദ്ധതി ബാറ്റിസ്റ്റയുടെ സേന തയ്യാറാക്കി.
12000 ഓളം വരുന്ന സൈന്യത്തെ സിയറ മിസ്ത്ര മലനിരകളിലേക്കയച്ചു.
എന്നാൽ ഇവരിൽ പകുതിയോളം പേരും മലനിരകളിൽ യുദ്ധം ചെയ്യുന്നതിന് പ്രാവീണ്യം നേടിയിട്ടുള്ളവരല്ലായിരുന്നു.
കാസ്ട്രോയുടെ ഗറില്ലാ സൈന്യം ബാറ്റിസ്റ്റയുടെ സേനയെ പരാജയപ്പെടുത്തി.
1958 ജൂലൈ 11 മുതൽ 21 വരെ നടന്ന ലാ പ്ലാറ്റ യുദ്ധത്തിലും കാസ്ട്രോയുടെ വിമതസേന വിജയം കൈവരിച്ചു.
ഈ യുദ്ധത്തിൽ ബാറ്റിസ്റ്റയുടെ സൈന്യത്തിലെ 240 പേരോളം പേരെ വിമതസേന തടവിലാക്കി.
29 ജൂലൈ 1958 ന് കാസ്ട്രോയുടെ വിമതസേനക്കു മേൽ കനത്ത ആഘാതം ഏൽപ്പിക്കാൻ ബാറ്റിസ്റ്റയുടെ സൈന്യത്തിനു കഴിഞ്ഞു.
ഇതോടെ താൽക്കാലിക വെടിനിർത്തലിനു വേണ്ടി കാസ്ട്രോ നിർബന്ധിതനായി.
എന്നാൽ ഉഭയകക്ഷി ചർച്ചകൾ നടക്കുന്നതിനിടെ കാസ്ട്രോയുടെ സേന മലനിരകളിലേക്ക് ഒളിച്ചോടുകയായിരുന്നു.
ചുരുക്കത്തിൽ ഓപ്പറേഷൻ വെറാനോ ഒരു പരാജയത്തിൽ കലാശിക്കുകയായിരുന്നു.
ബാറ്റിസ്റ്റയുടെ പതനം
അമേരിക്കയിൽ നിന്നും ആയുധം ലഭ്യമാകാതെ വന്നപ്പോൾ ബാറ്റിസ്റ്റ ഇംഗ്ലണ്ടിൽ നിന്നും വെടിക്കോപ്പുകൾ വാങ്ങാൻ തീരുമാനിച്ചു.
ഇത് വ്യാപകമായ പ്രതിഷേധം വിളിച്ചുവരുത്തി.
പ്രതിപക്ഷം ഒരു പൊതുമണിമുടക്കിനു ആഹ്വാനം ചെയ്തു.
ഓപ്പറേഷൻ വെറാനോക്കുശേഷം സുപ്രധാന സൈനികതാവളങ്ങളിൽ ആധിപത്യം ഉറപ്പിക്കാൻ വിമതസേനക്കു കഴിഞ്ഞു.
സാന്താ ക്ലാരയിലും, ലാസ് വില്ലാസിലും, വിമതർ നിയന്ത്രണം നേടിയെടുത്തു.
ചുരുക്കത്തിൽ ക്യൂബയെ രണ്ടായി വിഭജിക്കാൻ വിമതർക്കു കഴിഞ്ഞു.
ബാറ്റിസ്റ്റക്ക് സാധനസാമഗ്രികൾ എത്തിച്ചേരുന്ന മുഖ്യമായ റെയിൽ, റോഡ് മാർഗ്ഗങ്ങൾ വിമതർ തകർത്തു.
1958 ഓഗസ്റ്റിനുശേഷം, ചെറുതെങ്കിലും ചില നഗരങ്ങൾ കൂടി വിമതസേന കൈയ്യടക്കി.
ചെ ഗുവേര, കാമില്ലോ, ജൈമി എന്നിവരുടെ നേതൃത്വത്തിലുള്ള മൂന്നു സൈനിക വിഭാഗങ്ങൾ പടിഞ്ഞാറൻ ഭാഗത്തേക്കു നീങ്ങി.
ബാറ്റിസ്റ്റയുടെ സൈന്യം ശക്തമായി തിരിച്ചടിച്ചെങ്കിലും ലാസ് വില്ലാസ് പോലുള്ള സ്ഥലങ്ങളിൽ വിജയം കൈവരിക്കാൻ വിമതർക്കായി.
തുടരെ തുടരെയുള്ള വിജയങ്ങൾ വിമതസേനക്ക് കൂടുതൽ കരുത്തു പകർന്നു.
സാന്താ ക്ലാര പൂർണ്ണമായും നിയന്ത്രണത്തിലാക്കാനുള്ള ശ്രമം അവർ ആരംഭിച്ചു.
ചെ ഗുവേരയുടെ നേതൃത്വത്തിലുള്ള സൈന്യത്തിനു മുന്നിൽ സാന്താ ക്ലാര പൂർണ്ണമായും വരുതിയിലായി.
ബാറ്റിസ്റ്റയുടെ സൈന്യത്തിൽ നിന്നും കടുത്തഎതിർപ്പുകൾ നേരിട്ടുവെങ്കിലും, വിമതസേന വിജയം കൈവരിക്കുകയായിരുന്നു.
തങ്ങളുടെ താൽപര്യങ്ങൾ ക്യൂബയിൽ നടപ്പാക്കാൻ അത് ബുദ്ധിമുട്ടുണ്ടാക്കുമെന്ന് അമേരിക്കക്കറിയാമായിരുന്നു.
അമേരിക്കയുമായുള്ള കൂടിക്കാഴ്ചക്കുശേഷം കാന്റില്ലോ ഫിദലിനെ സമീപിച്ച് ഒരു വെടിനിർത്തലിനായി നിർബന്ധിച്ചു.
ഹവാനയിൽ ഇനിയൊരു സൈനികനും പാടില്ല, ബാറ്റിസ്റ്റയെ രക്ഷപ്പെടാനായി ആരും സഹായിക്കാൻ പാടില്ല, അമേരിക്കൻ എംബസ്സിയുമായി യാതൊരു ബന്ധവും പാടില്ല എന്നിവയായിരുന്നു ഈ മൂന്നു ആവശ്യങ്ങൾ.
ഇതെല്ലാം അംഗീകരിച്ച കാന്റില്ലോ ഇതേസമയം തന്നെ ബാറ്റിസ്റ്റയേയും സമീപിച്ചു, പരാജയശേഷം വിപ്ലവകാരികളുടെ തീരുമാനമെന്തായിരിക്കുമെന്ന് കാന്റില്ലോ ബാറ്റിസ്റ്റയേയും അറിയിച്ചു.
തുടർന്ന് 1958 ഡിസംബർ 31 ന് കയ്യിൽ കിട്ടിയ പണവുമായി ബാറ്റിസ്റ്റ രാജ്യം വിട്ടു.
ക്യൂമാധാ ക്രാൻടി ദ്വീപ് ഇംഗ്ലീഷ് വിലാസം https://ml.wikipedia.org/wiki/Ilha_da_Queimada_Grande
ബ്രസീലിന്റെ തീരത്ത് അറ്റ്ലാന്റിക് സമുദ്രത്തിനടുത്ത് സ്ഥിതിചെയ്യുന്ന ഒരു ദ്വീപാണ് സ്നേക്ക് ഐലന്റ് ഇത് ഇൽഹ ഡാ ക്യൂമാഡ ഗ്രാൻഡെ എന്നും അറിയപ്പെടുന്നു.
സാവോ പോളോ സംസ്ഥാനത്തെ ഇറ്റാൻഹാം മുനിസിപ്പാലിറ്റിക്കാണ് ദ്വീപിൻ്റെ ഭരണ ചുമതല.
ദ്വീപിന്റെ വലിപ്പം, 43 ഹെക്ടർ (106 ഏക്കർ), മിതശീതോഷ്ണ കാലാവസ്ഥയുമുണ്ട്.
നഗ്നമായ പാറ മുതൽ മഴക്കാടുകൾ വരെ ദ്വീപിന്റെ ഭൂപ്രദേശത്ത ഗണ്യമായി വ്യത്യാസപ്പെടുത്തുന്നു.
ഗുരുതരമായി വംശനാശഭീഷണി നേരിടുന്ന, വിഷമുള്ള ബോട്രോപ്‌സ് ഇൻസുലാരിസിന്റെ (ഗോൾഡൻ ലാൻസ്‌ഹെഡ് പിറ്റ് വൈപ്പർ) ഏക ആശ്രയമാണിത്.
സമുദ്രനിരപ്പ് ഉയരുന്നതിനിടയിൽ ദ്വീപിൽ പാമ്പുകൾ കുടുങ്ങി.
തുടർന്നുണ്ടായ തിരഞ്ഞെടുപ്പ് സമ്മർദ്ദം പാമ്പുകളെ അവരുടെ പുതിയ പരിതസ്ഥിതിയിൽ പൊരുത്തപ്പെടാൻ അനുവദിക്കുകയും ജനസംഖ്യയിൽ അതിവേഗം വർദ്ധിക്കുകയും ദ്വീപിനെ പൊതു സന്ദർശനത്തിന് അപകടകരമാക്കുകയും ചെയ്തു.
ആളുകളെയും പാമ്പുകളെയും സംരക്ഷിക്കുന്നതിനായി ക്യൂമാഡ ഗ്രാൻഡെ പൊതുജനങ്ങക്ക് പ്രവേശനം വിലക്കിയിരിക്കുന്നു;  ബ്രസീലിയൻ നാവികസേനയ്ക്കും ബ്രസീലിയൻ ഫെഡറൽ കൺസർവേഷൻ യൂണിറ്റായ ചിക്കോ മെൻഡിസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്‌സിറ്റി കൺസർവേഷൻ പരിശോധിച്ച ഗവേഷകർക്കും മാത്രമേ പ്രവേശനം ലഭ്യമാകൂ.
ബ്രസീലിലെ സാവോ പോളോയുടെ തീരത്ത് നിന്ന് ഏകദേശം 33 കിലോമീറ്റർ (21 മൈൽ) അകലെയുള്ള ഈ ദ്വീപ് ഏകദേശം 430,000 ചതുരശ്ര മീറ്റർ (110 ഏക്കർ) വിസ്തൃതിയുള്ളതാണ്.
സമുദ്രനിരപ്പിൽ നിന്ന് 206 മീറ്റർ (676 അടി) ഉയരത്തിലാണ് ദ്വീപ്.
അയൽ ദ്വീപായ നിമെറിനോട് സാമ്യമുള്ള മിതശീതോഷ്ണ കാലാവസ്ഥയാണ് ഈ ദ്വീപിനുള്ളത്.
ദ്വീപിന്റെ 0.25 ചതുരശ്ര കിലോമീറ്റർ (62 ഏക്കർ) മഴക്കാടുകളാൽ മൂടപ്പെട്ടിരിക്കുന്നു;  ശേഷിക്കുന്ന പ്രദേശങ്ങളിൽ തരിശായ പാറകളും തുറന്ന പുൽമേടുകളും അടങ്ങിയിരിക്കുന്നു.
ക്യൂമാഡ ഗ്രാൻഡെ ഓഗസ്റ്റിൽ ശരാശരി 18.38 (C (65.08 ° F) മുതൽ മാർച്ചിൽ 27.28 (C (81.10 ° F) വരെയും മഴ ജൂലൈയിൽ പ്രതിമാസം 0.2 മില്ലിമീറ്റർ (0.0079 ഇഞ്ച്) മുതൽ 135.2 മില്ലിമീറ്റർ (5.32 ഇഞ്ച്) വരെയുമാണ്.
ഡിസംബറിൽ.
ക്യൂമാധാ ക്രാൻടി ദ്വീപിൽ പലതരം സസ്യങ്ങളുണ്ട്.
വനനശീകരണത്തിന്റെ ഫലമായി ദ്വീപ് ഭാഗികമായി മഴക്കാടുകളിലും ഭാഗികമായി നഗ്നമായ പാറയിലും പുല്ലും നിറഞ്ഞ പ്രദേശങ്ങളിൽ ഉൾപ്പെടുന്നു.
വനനശീകരണം ദ്വീപിന്റെ പേരിന്റെ ഉത്ഭവമാണ്: പോർച്ചുഗീസ് ഭാഷയിൽ "ക്യൂമാഡ" എന്ന വാക്കിന്റെ അർത്ഥം "കരിഞ്ഞു" എന്നാണ്, കാരണം ദ്വീപിലെ ഒരു വാഴത്തോട്ടത്തിനായി ഭൂമി വെട്ടിമാറ്റാൻ നാട്ടുകാർ ശ്രമിച്ചപ്പോൾ, ഈ സാങ്കേതികവിദ്യ ഉപയോഗിച്ച് മഴക്കാടുകൾ വെട്ടിമാറ്റേണ്ടിവന്നു.
1909 ൽ ദ്വീപിൽ നിന്ന് കപ്പലുകൾ മാറ്റാൻ ഒരു വിളക്കുമാടം നിർമ്മിച്ചു.
വിളക്കുമാടം ഓട്ടോമേറ്റ് ചെയ്തപ്പോൾ അവസാനത്തെ മനുഷ്യ നിവാസികൾ ദ്വീപ് വിട്ടു.
1985-ൽ സൃഷ്ടിക്കപ്പെട്ട 33 ഹെക്ടർ (82 ഏക്കർ) ഇൽഹാസ് ക്യൂമാഡ പെക്വീന ഇ ക്യൂമാഡ ഗ്രാൻഡെ ഏരിയ, പ്രസക്തമായ പാരിസ്ഥിതിക താൽപ്പര്യത്താൽ ദ്വീപും പടിഞ്ഞാറ് ഇൽഹ ക്യൂമാഡ പെക്വീനയും സംരക്ഷിക്കപ്പെടുന്നു.
ബ്രസീലിയൻ നാവികസേന ഈ ദ്വീപ് പൊതുജനങ്ങൾക്കായി അടച്ചിരിക്കുന്നു കൂടാതെ ഡാറ്റ ശേഖരിക്കുന്നതിന് ഇളവുകൾ സ്വീകരിക്കുന്ന ഗവേഷണ സംഘങ്ങൾ മാത്രമാണ് ദ്വീപിൽ അനുവദനീയമായത്.
ഒരു ദ്വീപിൽ വളരെയധികം പാമ്പുകൾ ഉള്ളതിനാൽ, ദ്വീപിന്റെ ഓരോ ചതുരശ്ര മീറ്ററിലും (10.8 ചതുരശ്ര അടി) ഒരു പാമ്പിനെ കണക്കാക്കുമ്പോൾ, വിഭവങ്ങൾക്കായി മത്സരമുണ്ട്.
ക്യൂമാഡ ഗ്രാൻഡിൽ രേഖപ്പെടുത്തിയ 41 പക്ഷിമൃഗാദികളുടെ എണ്ണം ഉണ്ടായിരുന്നിട്ടും, സ്വർണ്ണ ലാൻസ്‌ഹെഡ് രണ്ടെണ്ണത്തെ മാത്രം ആശ്രയിക്കുന്നു: ട്രോഗ്ലോഡൈറ്റ്സ് മസ്കുലസ് (തെക്കൻ ഹ re സ് റെൻ), സാധാരണയായി സ്വർണ്ണ ലാൻസ്‌ഹെഡ് ഒരു വേട്ടക്കാരനായി ഒഴിവാക്കാൻ കഴിയും, ചിലിയൻ എലീനിയ (ഒരു ഇനം  of flycatcher), ഇത് പാമ്പിന്റെ അതേ പ്രദേശത്തെ സസ്യങ്ങളെ പോഷിപ്പിക്കുന്നു.
ദ്വീപിൽ ഏകദേശം 430,000 പാമ്പുകളുണ്ടെന്ന് കരുതപ്പെട്ടിരുന്നു, എന്നാൽ അടുത്തിടെയുള്ള കണക്കുകൾ വളരെ കുറവാണ്.
സുവർണ്ണ ലാൻസ്‌ഹെഡിന്റെ ജനസംഖ്യയെക്കുറിച്ചുള്ള ആദ്യത്തെ ആസൂത്രിതമായ പഠനത്തിൽ ജനസംഖ്യ 2,000 മുതൽ 4,000 വരെ ആണെന്ന് കണ്ടെത്തി, ഇത് ദ്വീപിലെ മഴക്കാടുകളിൽ കേന്ദ്രീകരിച്ചു.
പരിമിതമായ അളവിലുള്ള വിഭവങ്ങളും ജനസംഖ്യയും ആയിത്തീർന്നതിനാലാണ് ഇത് സംഭവിച്ചത്, എന്നാൽ 2015 ൽ ഒരു ഡിസ്കവറി ചാനൽ ഡോക്യുമെന്ററിയിലെ ഒരു ഹെർപ്പറ്റോളജിസ്റ്റ് നടത്തിയ കണക്കനുസരിച്ച് ജനസംഖ്യ 2,000 മുതൽ 4,000 വരെ സ്വർണ്ണ ലാൻസ്‌ഹെഡുകളായി തുടരുന്നു.
ബോട്രോപ്സ് ഇൻസുലാരിസിനും ബ്രീഡിംഗിൽ നിന്ന് അപകടസാധ്യതയുണ്ട്, ഇതിന്റെ ഫലങ്ങൾ ജനസംഖ്യയിൽ പ്രകടമാണ്.
ഗോൾഡൻ ലാൻസ്‌ഹെഡിന്റെ മൊത്തത്തിലുള്ള ജനസംഖ്യ കുറവായതിനാൽ, പാമ്പിനെ ഐയുസി‌എൻ റെഡ് ലിസ്റ്റിൽ ഭീഷണിപ്പെടുത്തിയ ജീവികളുടെ പട്ടികയിൽ ഗുരുതരമായി വംശനാശഭീഷണി നേരിടുന്നു.
ബ്രസീലിലെ വംശനാശഭീഷണി നേരിടുന്ന മൃഗങ്ങളുടെ പട്ടികയിലും ഇത് ഉൾപ്പെടുത്തിയിട്ടുണ്ട്.
വിഷമില്ലാത്ത പാമ്പുകളായ ഡിപ്സാസ് ആൽബിഫ്രോണുകളുടെ ഒരു ചെറിയ ജനസംഖ്യയും ഈ ദ്വീപിലുണ്ട്.
ക്യൂറിയം ഇംഗ്ലീഷ് വിലാസം https://ml.wikipedia.org/wiki/Curium 96 അമെരിസിയം ← ക്യൂറിയം → ബെർകിലിയം Gd ↑ Cm ↓ (Uqh) ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ ക്യൂറിയം, Cm, 96 കുടുംബം ആക്റ്റിനൈഡ് ഗ്രൂപ്പ് , പിരീഡ് , ബ്ലോക്ക് n/a , 7 , f രൂപം silvery സാധാരണ ആറ്റോമിക ഭാരം (247) g·mol − 1 ഇലക്ട്രോൺ വിന്യാസം [ Rn ] 5f 7 6d 1 7s 2 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 25, 9, 2 ഭൗതികസ്വഭാവങ്ങൾ Phase ഖരം സാന്ദ്രത (near r.t. ) 13.51 g·cm − 3 ദ്രവണാങ്കം 1613 K (1340 ° C , 2444 ° F ) ക്വഥനാങ്കം 3383 K (3110 ° C , 5630 ° F ) ദ്രവീകരണ ലീനതാപം ?
15 kJ·mol − 1 Vapor pressure P (Pa) 1 10 100 1 k 10 k 100 k at T (K) 1788 1982 Atomic properties ക്രിസ്റ്റൽ ഘടന hexagonal close-packed ഓക്സീകരണാവസ്ഥകൾ 3 ( amphoteric oxide) ഇലക്ട്രോനെഗറ്റീവിറ്റി 1.3  (Pauling scale) അയോണീകരണ ഊർജ്ജം 1st:  581 kJ/mol Miscellaneous Magnetic ordering no data CAS registry number 7440-51-9 Selected isotopes Main article: Isotopes of ക്യൂറിയം iso NA half-life DM DE ( MeV ) DP 242 Cm syn 160 days SF - - α 6.1 238 Pu 243 Cm syn 29.1 y α 239 Pu ε 243 Am SF - 244 Cm syn 18.1 y SF - - α 5.902 240 Pu 245 Cm syn 8500 y SF - - α 5.623 241 Pu 246 Cm syn 4730 y α 5.475 242 Pu SF - - 247 Cm syn 1.56×10 7 y α 5.353 243 Pu 248 Cm syn 3.40×10 5 y α 5.162 244 Pu SF - - 250 Cm syn 9000 y SF - α 246 Pu β - 250 Bk അവലംബങ്ങൾ
അണുസംഖ്യ 96 ആയ മൂലകമാണ് ക്യൂറിയം .
Cm ആണ് ആവർത്തനപ്പട്ടികയിലെ ഇതിന്റെ പ്രതീകം.
ഇത് ഒരു കൃത്രിമ(മനുഷ്യ നിർമിത) മൂലകമാണ്.
ആക്റ്റിനൈഡ് കുടുംബത്തിലെ ഒരു ട്രാൻസ്‌യുറാനിക് ലോഹ മൂലകമാണിത്.
ആൽ‌ഫ കണങ്ങളെ പ്ലൂട്ടോണിയവുമായി കൂട്ടിമുട്ടിച്ചാണ് ഇത് നിർമ്മിക്കുന്നത്.
മേരി ക്യൂറി , പിയറി ക്യൂറി ദമ്പതികളുടെ ബഹുമാനാർത്ഥമാണ് ഇത് ക്യൂറിയം എന്ന് നാമകരണം ചെയ്യപ്പെട്ടത്.
ശ്രദ്ധേയമായ സ്വഭാവസവീശേഷതകൾ
ക്യൂറിയത്തിന്റെ ഐസോട്ടോപ്പായ ക്യൂറിയം-248 മില്ലിഗ്രാം അളവുകളിലേ കൃത്രിമമായി നിർമ്മിക്കപ്പെട്ടിട്ടുള്ളൂ.
എന്നാൽ ക്യൂറിയം-242, ക്യൂറിയം-244 എന്നിവ മൾട്ടിഗ്രാം അളവുകളിൽ നിർമ്മിക്കപ്പെടുന്നു.
മൂലകത്തിന്റെ സ്വഭാവങ്ങളേക്കുറിച്ചറിയാൻ ഇത് സഹായിക്കുന്നു.
ക്യൂറിയം-244 നിർമ്മിക്കുന്നത് പ്ലൂട്ടോണിയത്തിന്റെ ന്യൂട്രോണിയവുമായുള്ള കൂട്ടിമുട്ടിക്കലിലൂടെയാണ്.
ഈ മൂലകം ആരോഗ്യത്തിന് ഹാനികരമാണ്.
അസ്ഥികലകളിൽ എത്തിയാൽ ക്യൂറിയത്തിന്റെ റേഡിയേഷൻ അസ്ഥിമജ്ജയെ നശിപ്പിക്കുകയും അതുവഴി ചുവന്ന രക്താണുക്കളുടെ ഉൽ‌പാദനം തടയുകയും ചെയ്യുന്നു.
ക്യൂറിയം ആദ്യമായി നിർമിച്ചത് ഗ്ലെൻ ടി. സീബോർഗ് , റാൽ‌ഫ് എ. ജെയിംസ് , ആൽബെർട്ട് ഗിയോർസോ എന്നിവർചേർന്നാണ്.
ബെർക്ലിയിയിലെ കാലിഫോർണിയ സർ‌വകലാശാലയിൽ വച്ചായിരുന്നു അത്.
റേഡിയം കണ്ടെത്തുകയും റേഡിയോആക്റ്റിവിറ്റി മേഖലയിൽ വൻ‌സംഭാവനകൾ ചെയ്തവരുമായ മേരി ക്യൂറി , പിയറി ക്യൂറി ദമ്പതികളുടെ ബഹുമാനാർത്ഥം അവർ പുതിയ മൂലകത്തിന് ക്യൂറിയം എന്ന് പേരിട്ടു.
ചില ക്യൂറിയം സം‌യുക്തങ്ങൾ ക്യൂറിയം ഡയോക്സൈഡ് (Cm O 2 ) ക്യൂറിയം ട്രയോക്സൈഡ് (Cm 2 O 3 ) ക്യൂറിയം ബ്രോമൈഡ് (Cm Br 3 ) ക്യൂറിയം ക്ലോറൈഡ് (Cm Cl 3 ) ക്യൂറിയം ടെട്രാഫ്ലൂറൈഡ് (Cm F 4 ) ക്യൂറിയംയൊഡൈഡ് (Cm I 3 ) മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
ക്യൂബൻ മിസൈൽ പ്രതിസന്ധി ഇംഗ്ലീഷ് വിലാസം https://ml.wikipedia.org/wiki/Cuban_Missile_Crisis
1962 ഒക്ടോബറിൽ , സോവിയറ്റ് യൂണിയൻ , ക്യൂബ എന്നിവർ ഒരു വശത്തും അമേരിക്കൻ ഐക്യനാടുകൾ മറുവശത്തുമായി 13 ദിവസം നേർക്കുനേർ യുദ്ധസജ്ജരായി നിന്ന സംഘർഷാവസ്ഥയാണ് ക്യൂബൻ മിസൈൽ പ്രതിസന്ധി എന്നറിയപ്പെടുന്നത്.
ക്യൂബയിൽ ഇത് ഒക്ടോബർ സംഘർഷം എന്നും അറിയപ്പെടുന്നു.
അമേരിക്കൻ, സോവിയറ്റ് ചേരികൾ തമ്മിലുള്ള ശീതസമരത്തിലെ മുഖ്യസംഘർഷങ്ങളിലൊന്നായിരുന്നു മിസൈൽ പ്രതിസന്ധി.
ശീതസമരം എന്നത്തെക്കാളുമധികമായി ഒരു ആണവയുദ്ധത്തിന്റെ അടുത്തെത്തിയത് ഈ അവസരത്തിലാണ്.
ഉറപ്പായ പരസ്പരവിനാശത്തിന്റെ ഭീക്ഷണി ഒരു രാഷ്ട്രാന്തര സന്ധിക്കു പ്രേരണയാകുന്നതായി രേഖപ്പെടുത്തപ്പെട്ടിട്ടുള്ള ആദ്യസന്ദർഭവും ഇതാണ്.
1961 ൽ അമേരിക്ക ക്യൂബക്കു നേരെ നടത്തിയ ബേ ഓഫ് പിഗ്സ്‌ ആക്രമണം എന്നറിയപ്പെടുന്ന സൈനികമുന്നേറ്റത്തുടർന്നാണ് റഷ്യ ക്യൂബയിൽ മിസ്സൈലുകൾ സ്ഥാപിക്കാൻ തീരുമാനിച്ചത്.
നികിത ക്രൂഷ്ചേവും , ഫിദൽ കാസ്ട്രോയും തമ്മിൽ നടന്ന രഹസ്യചർച്ചയുടെ ഫലമായാണ് ഈ പുതിയ തീരുമാനം ഉണ്ടായത്.
ഭാവിയിൽ അമേരിക്കയുടെ ഭാഗത്തു നിന്നും ഉണ്ടായേക്കാവുന്ന ഒരു ആക്രമണത്തിനെതിരേയുള്ള മുൻകരുതൽ എന്ന രീതിയിലാണ് ക്യൂബ ഈ മിസ്സൈൽ പരിപാടിയെ കണ്ടതെങ്കിൽ, അമേരിക്ക തുർക്കിയിൽ സ്ഥാപിച്ചിട്ടുള്ള ആണവ മിസ്സൈലുകൾക്കു ഒരു മറുപടിയായാണ് റഷ്യ ഇതിനെ കണ്ടത്.
ഒക്ടോബർ 14 ന് അമേരിക്കയുടെ യു-2 വിമാനങ്ങൾ ക്യൂബയുടെ തീരങ്ങളിൽ സ്ഥാപിക്കുന്ന മദ്ധ്യദൂര മിസ്സൈലുകളുടെ ചിത്രങ്ങളെടുത്തു.
ഒക്ടോബർ 15 ന് പുറത്തു വന്ന ഈ ചിത്രങ്ങൾ 13 ദിവസം നീണ്ടു നിന്ന സംഘർഷത്തിനു കാരണഹേതുവായി.
ക്യൂബക്കെതിരേ ഒരു യുദ്ധത്തിനു ഒരുക്കം നടത്തിയ അമേരിക്ക , അവസാനം ഉപരോധം എന്ന നിലയിലേക്ക് മാറി.